《泛东湖风浪作复止》
宋代·孙应时

万顷重湖东复东，意得得怕打头风。
故畦遗穗粼粼在，野水寒林处处通。
鸿雁汀洲渺葭苇，牛羊篱落见儿童。
衣冠尘土空头白，惭愧扁舟把钓翁。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。